proiect

**G U V E R N U L R E P U B L I C I I M O L D O V A**

**H O TĂ RÂ R E nr.\_\_\_\_**

**din \_\_\_\_\_\_\_\_\_\_\_\_\_\_\_\_\_\_2012**

**mun. Chişinău**

**despre aprobarea proiectului de lege pentru**

**modificarea Legii nr.282-XV din 22 iulie 2004**

**privind regimul metalelor preţioase şi pietrelor preţioase**

**Guvernul HOTĂRĂŞTE:**

Se aprobă proiectul de lege pentru modificarea Legii nr.282-XV din 22 iulie 2004 privind regimul metalelor preţioase şi pietrelor preţioase şi se prezintă Parlamentului spre examinare.

**PRIM-MINISTRU AL**

**REPUBLICII MOLDOVA Vladimir FILAT**

|  |  |
| --- | --- |
| **Contrasemnează:** |  |
| **Viceprim-ministru,****ministrul economiei** | **Valeriu LAZAR** |
| **Ministrul finanţelor** | **Veaceslav NEGRUŢA** |

Proiect

**PARLAMENTUL REPUBLICII MOLDOVA**

**L E G E nr.\_\_\_\_**

din \_\_\_\_\_\_\_\_\_\_\_\_\_\_\_\_\_\_\_\_\_ 2012

**pentru modificarea Legii nr.282-XV din 22 iulie 2004**

**privind regimul metalelor preţioase şi pietrelor preţioase**

Parlamentul adoptă prezenta lege organică.

**Articol unic** - Legea nr.282-XV din 22 iulie 2004 privind regimul metalelor preţioase şi pietrelor preţioase (Monitorul Oficial al Republicii Moldova, 2004, nr.171–174, art.777), cu modificările şi completările ulterioare, se modifică după cum urmează:

1. La articolul 7 alineatul (5) se abrogă.
2. La articolul 16:

alineatul (2) se completează cu litera g) cu următorul cuprins:

„g) introducerea, expedierea şi scoaterea în/din Republica Moldova a metalelor preţioase şi pietrelor preţioase şi a articolelor din ele.”;

alineatul (3) se completează cu litera î) cu următorul cuprins:

„î) marcarea articolelor din metale preţioase, fabricate pe teritoriul Republicii Moldova, cu semnul nominal, înregistrat în modul stabilit.”;

Alineatul (4) lit. b) după cuvintele „localităţi rurale” se completează cu textul „şi oraşe”.

1. La articolul 17 alineatul (2):

litera a) după cuvântul „comercializare” se completează cu sintagma „ , fabricarea”;

litera b) după cuvintele „de însoţire a” se completează cu cuvintele „metalelor preţioase,”.

 4. La articolul 19 alineatul (4) se abrogă.

|  |  |
| --- | --- |
| **PREŞEDINTELE PARLAMENTULUI**  | **Marian LUPU**  |

**Notă informativă**

**la proiectul de lege pentru modificarea Legii nr.282-XV din 22 iulie 2004**

**privind regimul metalelor preţioase şi pietrelor preţioase**

În conformitate cu Planul de acţiuni privind eliminarea barierelor netarifare în calea comerţului aprobat prin Hotărârea Guvernului nr.824 din 07.11.2011 şi reieşind din angajamentele Republicii Moldova în cadrul OMC care presupun neaplicarea prohibiţiilor sau restricţiilor la export, Ministerul Economiei a elaborat proiectul de lege pentru modificarea Legii nr.282 – XVI din 22 iulie 2004 privind regimul metalelor preţioase şi pietrelor preţioase.

Pînă în 2010, exportul şi importul de metale preţioase era reglementat prin Hotărîrea Guvernului nr.771 din 10.12.1993 pentru aprobarea Regulamentului cu privire la exportul şi importul mărfurilor care conţin metale preţioase. Astfel, comercializarea metalelor preţioase de către persoane fizice şi juridice constituia monopol de stat, şi se efectua prin intermediul Vistieriei de Stat. La 6 iulie 2010 prin Hotărârea Guvernului nr.549 din 28.06.2010 Vistieria de Stat a fost dizolvată, iar Hotărârea Guvernului nr.771 din 10.12.1993 a fost abrogată.

Drept urmare, activităţile cu metale preţioase sun reglementate de Legea nr.282-XVI din 22.07.2004 privind regimul metalelor preţioase şi pietrelor preţioase. În contextul prezentului document, noţiunea de *activităţi cu metale preţioase şi pietre preţioase* include, pe lângă toate, introducerea, expedierea şi scoaterea în/din Republica Moldova a metalelor preţioase şi pietrelor preţioase şi a articolelor din ele. Mai mult ca atît, activitatea de întreprinzător în domeniul metalelor preţioase şi pietrelor preţioase se desfăşoară în bază de licenţă.

Astfel, în cazul în care, un agent economic deţine licenţa pentru „activitatea cu metale preţioase şi pietre preţioase”, acesta este în drept să practice următoarele activităţi: prelucrarea industrială a metalelor preţioase şi pietrelor preţioase, inclusiv a resturilor şi deşeurilor ce conţin metale preţioase; fabricarea, repararea (restaurarea) bijuteriilor şi a altor articole; vânzarea, cumpărarea, amanetarea (grevarea cu gaj), păstrarea, introducerea, expedierea şi scoaterea în/din Republica Moldova a metalelor preţioase şi pietrelor preţioase şi a articolelor din ele etc.

Totodată, în conformitate cu alineatul (5) din articolul 7 şi alineatul (4) din articolul 19 din Legea nr.282 – XVI din 22 iulie 2004, activitatea comercială a agenţilor economici cu metale preţioase este limitată exclusiv la piaţa internă. Drept urmare, limitarea respectivă are efect negativ asupra activităţii agenţilor economici din domeniu care sunt nevoiţi să renunţe la contracte avantajoase cu partenerii externi în favoarea cererii mici de pe piaţa internă.

În acelaşi context, menţionăm că experienţa demonstrează că introducerea restricţiilor la export nu este susţinută şi încurajată de principalii parteneri comerciali, în special din UE, şi de structurile internaţionale precum FMI şi Banca Mondială, şi poate genera repercusiuni asupra procesului de integrare europeană şi a negocierilor pe marginea DCFTA.

Astfel, în vederea eliminării constrângerilor existente asupra mediului de afaceri autohton, şi respectării angajamentelor asumate în cadrul organismelor internaţionale, Ministerul Economiei prezintă spre examinare şi aprobare proiectul Hotărârii Guvernului despre aprobarea proiectului de lege pentru modificarea Legii nr.282 – XVI din 22 iulie 2004 privind regimul metalelor preţioase şi pietrelor preţioase.

**Viceministru Octavian CALMÎC**